Vlăduța Lupău este foarte deschisă cu oamenii care o urmăresc în mediul online și nu ferește să le împărtășească diverse lucruri din viața personală. De când a născut, artista l-a afișat mereu și pe fiul ei și al lui Adi Rus, Iair. Însă, acum, a anunțat că nu va mai posta imagini cu micuțul. Totodată, a dezvăluit și motivul pentru care a luat această decizie neașteptată.
Vlăduța Lupău este una dintre cele mai apreciate artiste de la din țară, motiv pentru care a reușit să adune o comunitate mare în mediul online. Peste 700.000 de oameni o urmăresc pe Instagram. Așadar, cântăreața interacționează foarte des cu internauții și împărtășește cu aceștia experiențe din viața sa, în special în ceea ce privește viața de mămică.
Duminică, 12 mai, Vlăduța Lupău a publicat mai multe imagini cu fiul ei și al lui Adi Rus pe pagina sa de Instagram. Acolo, artista este urmărită de sute de mii de oameni care îi urmăresc fiecare postare și se bucură să o vadă în diferite ipostaze, mai ales în preajma familiei.
Totuși, de această dată, fanii cântăreței au avut parte de o veste proastă. Vedeta a scris în dreptul imaginilor cu Iair un mesaj surpinzător. În acest moment, internauții pot găsi pe profilul artistei o mulțime de fotografii cu micuțul.
Ei bine, Vlăduța Lupău a transmis că va încerca să posteze cât mai rar imagini cu băiatul său. Mai mult decât atât, cântăreața a explicat și motivul care a împins-o să ia această decizie, după aproape doi ani de când l-a adus pe lume pe Iair.
„Puiuțul meu… care devine fratele mai mare în curând! V-am zis că încerc să-l postez mai rar și mă întrebați foarte mulți: “De ce?!”
Răspunsul: Mi se pare că vă prea aglomerez cu el (din drag și iubire) și mai bine să vi se facă dor de el.
Iair: Pe curând, Instagram!”, a scris Vlăduța Lupău pe Instagram, în dreptul imaginilor cu Iair.
Postarea nu a trecut neobservată și peste 30.000 de oameni au apreciat fotografiile cu micuțul Iair. De asemenea, soțul Vlăduței Lupău a ținut să facă și el un comentariu. Adi Rus a contrazis-o pe artistă și le-a spus oamenilor că dacă vor să îl vadă în continuare pe băiețelul lor, o pot face pe profilul său.
„Nu aglomerezi pe nimeni, oricum îl postez eu, toată lumea la mine pe profil.”, a fost comentariul lui Adi Rus, la postarea soției sale.
În curând, Vlăduța Lupău și Adi Rus vor deveni părinți pentru a doua. Celebra cântăreață este însărcinată în luna a 7-a și abia așteaptă să își strângă în brațe copilul.